Tamɣert ur tḥewwes ara akk ad tefhem acku tumen-itt dɣa Lidya tferes tagnit mi teffeɣ jida-s ɣer taddart, deg-s ad tɣer tabrat-nni degs ad as-terr tiririt ula d nettat. Tesḥasef aṭas imi nnig “Azul”, ur d yerni ula d yiwen wawal nniḑen, maԑna si tama nniḑen tefreḥ imi tezmer ad astaru ulad nettat, dacu kan aɣbel-is ur tesԑi ara idrimen s wacu ara d-taɣ tember, akken ad astsuter i jida-s ur tezmir ara imi teẓra belli ad tḥewwes ad tefhem dacu ara texddem yis-sen, dɣa tura tabrat-nni terra-tt di ṭṭerf, si leԑḑil mi ara d-taf tifrat.